চুনারুঘাট প্রতিনিধি ॥ চুনারুঘাট সরকারি কলেজের অধ্যক্ষ কবির আহমেদ পাটোয়ারীর অপসারণ দাবীতে শিক্ষক-কর্মচারীরা কর্মবিরতী ও শিক্ষার্থীরা বিক্ষোভ করেছে। অপসারণ না হওয়া পর্যন্ত কর্মবিরতী পালন এবং ক্লাস ও পরীক্ষা বর্জনের ঘোষণা দেয়া হয়েছে। অধ্যক্ষ কবির আহমেদ পাটোয়ারীর বিরুদ্ধে অনিয়ম ও দুর্নীতির অভিযোগে তাঁর অপসারণ দাবীতে গতকাল সোমবার সকালে ছাত্র-ছাত্রীরা বিক্ষোভ প্রদর্শন করে। একই অভিযোগ ও দাবীতে শিক্ষক কর্মচারীরা অনির্দিষ্টকালের জন্য কর্মবিরতি কর্মসূচি পালন করছেন। অপসারণ না হওয়া পর্যন্ত তাদের কর্মসূচি চলবে বলে শিক্ষক-কর্মচারী ও শিক্ষার্থীরা জানান। পরে চুনারুঘাট উপজেলা চেয়ারম্যানের মধ্যস্থতায় পরিস্থিতি শান্ত হয়। কিন্তু আগামীকাল ৩ ডিসেম্বর অনুষ্ঠিতব্য কলেজের অর্ধ বার্ষিক পরীক্ষা হওয়ার কথা থাকলেও কলেজের অধ্যক্ষ কবির আহমেদ পাটোয়ারীর অপসারণ না হওয়া পর্যন্ত ক্লাস ও পরীক্ষা বর্জনের ঘোষণা দিয়েছেন ...